CELEX: 22010D0595
Language: el
Date: 2010-06-21 00:00:00
Title: 2010/595/ΕΕ: Απόφαση αριθ. 1/2010 του Συμβουλίου Υπουργών ΑΚΕ–EE, της 21ης Ιουνίου 2010 , σχετικά με την προσχώρηση της Δημοκρατίας της Νότιας Αφρικής στην αναθεωρημένη συμφωνία εταιρικής σχέσης ΑΚΕ–EE

6.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 263/13
            
         ΑΠΌΦΑΣΗ αριθ. 1/2010 ΤΟΥ ΣΥΜΒΟΥΛΊΟΥ ΥΠΟΥΡΓΏΝ ΑΚΕ–EE
   της 21ης Ιουνίου 2010
   σχετικά με την προσχώρηση της Δημοκρατίας της Νότιας Αφρικής στην αναθεωρημένη συμφωνία εταιρικής σχέσης ΑΚΕ–EE
   (2010/595/ΕΕ)
   ΤΟ ΣΥΜΒΟΥΛΙΟ ΥΠΟΥΡΓΩΝ ΑΚΕ–EE,
   Έχοντας υπόψη τη συμφωνία εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού (εφεξής «χώρες ΑΚΕ»), αφενός, και της Ευρωπαϊκής Κοινότητας και των κρατών μελών της, αφετέρου, που υπεγράφη στο Κοτονού (Μπενίν) στις 23 Ιουνίου 2000 (1) και αναθεωρήθηκε στο Λουξεμβούργο στις 25 Ιουνίου 2005 (εφεξής «συμφωνία εταιρικής σχέσης ΑΚΕ-EE») (2), και ιδίως το άρθρο 94 παράγραφος 1,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 93 παράγραφος 3 της αναθεωρημένης συμφωνίας εταιρικής σχέσης ΑΚΕ–EE, η εν λόγω συμφωνία τέθηκε σε ισχύ την 1η Ιουλίου 2008.
            
         
               (2)
            
            
               Η Νότια Αφρική είχε υπογράψει την αναθεωρημένη συμφωνία ΑΚΕ–EE στις 25 Ιουνίου 2005, αλλά δεν υπέβαλε μέσο κύρωσης βάσει των όρων του άρθρου 93 παράγραφος 4 έως τις 30 Ιουνίου 2009, ημερομηνία λήξης της σχετικής προθεσμίας.
            
         
               (3)
            
            
               Το άρθρο 94 της αναθεωρημένης συμφωνίας ΑΚΕ–EE ορίζει ότι κάθε αίτηση προσχώρησης από κράτος υποβάλλεται στο Συμβούλιο Υπουργών ΑΚΕ–EE και εγκρίνεται από αυτό.
            
         
               (4)
            
            
               Η Νότια Αφρική υπέβαλε αίτηση προσχώρησης στη συμφωνία ΑΚΕ–EE στις 23 Νοεμβρίου 2009.
            
         
               (5)
            
            
               Σύμφωνα με τον εσωτερικό κανονισμό του (3), το Συμβούλιο Υπουργών ΑΚΕ–EE, που συστάθηκε βάσει της συμφωνίας ΑΚΕ–ΕΕ, δύναται να εγκρίνει τις αιτήσεις προσχώρησης με γραπτή διαδικασία,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Έγκριση αίτησης προσχώρησης
   Με την παρούσα εγκρίνεται η αίτηση της Δημοκρατίας της Νότιας Αφρικής σχετικά με την προσχώρησή της στη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπεγράφη στο Κοτονού στις 23 Ιουνίου 2000, και αναθεωρήθηκε στο Λουξεμβούργο στις 25 Ιουνίου 2005.
   Άρθρο 2
   Έναρξη ισχύος
   Η παρούσα απόφαση αρχίζει να ισχύει την επομένη της έκδοσής της.
   
      Ουαγκαντούγκου, 21 Ιουνίου 2010.
      
         
            Για το Συμβούλιο Υπουργών ΑΚΕ-EE
         
         
            Ο Πρόεδρος
         
         P. BUNDUKU-LATHA
      
   
   
      (1)  ΕΕ L 317 της 15.12.2000, σ. 3.
   
      (2)  Συμφωνία για τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000 (ΕΕ L 209 της 11.8.2005, σ. 27).
   
      (3)  ΕΕ L 95 της 14.4.2005, σ. 44.